Moslem-raad wil MRK toe oor klag teen majoor oor hijab | Netwerk24
Deur Roshé Taka 03 Julie 2019 18:24
Die Moslem Juridiese Raad gaan hom tot die Menseregtekommissie (MRK) wend oor die klag teen maj. Fatima Isaacs nadat sy glo geweier het om haar hijab te verwyder.
Maj. Fatima Isaacs, ’n kliniese tegnoloog by 2 Militêre Hospitaal in Wynberg.
Isaacs, ’n kliniese tegnoloog by 2 Militêre Hospitaal in Wynberg, Kaapstad, het op 25 Junie voor ’n tugkomitee in ’n militêre hof verskyn omdat sy glo geweier het om die hijab, wat sy onder haar baret dra, te verwyder.
Isgaak Taliep, die raad se sekretaris-generaal, het bevestig dat hulle die weermag by die MRK wil verkla.
“Dit is diskriminasie teen haar as ’n Moslem-vrou en haar menseregte word geskend,” sê Taliep.
Volgens hom is ’n klag nog nie by die MRK ingedien nie, maar is hul prokureurs besig met die wetlike aspekte van die saak.
“Hulle sal ons in kennis stel wanneer hulle gereed is om die formele klag in te dien,” sê Taliep.
Isaacs se saak is tot 7 Augustus uitgestel.
Meer oor: Mrk | Maj. Fatima Isaacs | Kaapstad | Weermag | Hijab
Regsoptrede teen skool oor Moslem-drag verbied word